Bu nişandadır
Ey ağalar, həsrətini çəkərəm,
Bu mələkmənzərin nə zamandadır. 
Onun gözəllikdə yoxdu həmtayı,
Nə Rumu əcəmdə, nə İrandadır.

Ənbər muyun həm pərişan edəndə, 
Rəna yeriyibən, sərxoş gedəndə,
Ağıl başda qalmaz, həm ruh bədəndə, 
Sevdası sərimdə, eşqi candadır.

Günəşdir uruyu, mahi-müşəkkəl,
Bu əsridə gözəlliyi bibədəl,
Gərdəni sürahi, zülfü müsəlsəl, 
Abdullahın yarı bu nişandadır.
Qoşmalar